**20\_\_ ж. «……» …………………….**

**№………………………… шартының**

**№22-қосымшасы**

**ҰГЗ бойынша компания қызметкерлері мен бұрғылау Мердігері арасындағы қарым-қатынас регламенті.**

**Бұрғылау Мердігерінің Жауапкершілігі:**

1. ҰГЗ компаниясы ұсынған ҰГЗ бойынша жұмыс жоспарларын келіседі;
2. ҰГЗ басталардан бір күн бұрын Тапсырыс берушінің өкіліне (геологқа немесе бұрғылау инженеріне) ҰГЗ жүргізуге өтінім береді;
3. Ұңғыма оқпанын ҰГЗ кешенін жазуға дайындайды (өндеу, жуу). Ұңғыманың сапасыз дайындалған оқпанынан геофизикалық аспапты ұстап алған және жоғалтқан жағдайда Бұрғылау Мердігері Тапсырыс беруші мен ҰГЗ компаниясы алдында толық қаржылық жауапты болады;
4. Ұңғыманың оқпанын жууды және оқпанды магнит көмегімен темір жоңқалардан тазартуды геофизикалық аспаптардың әрбір 2 түсуі немесе екі тәулік сайын (ұңғыма оқпанының жай-күйі бойынша) жүргізу;
5. Ұңғыманың жағдайын ГСМА әрдайым бақылайды;
6. Геофизикалық жабдық пен аппаратураны тұрақ алаңының шетіне (немесе одан 40 м аспайтын) желіге қосу үшін ажыратқыш құрылғысы бар электр қалқаны және 380 В кернеуге біріздендірілген төрт полюсті рәзеткі және жерге тұйықтау контактілері бар 220 В үш полюсті рәзеткі орнатады;
7. Бұрғылау қондырғысында иондаушы сәулелену көздері мен радиоактивті заттарды сақтауға арналған, оларды физикалық қорғауды қамтамасыз ететін және түнде жарықтандырылған радиациялық қауіптілік белгілерімен белгіленген үй-жай жабдықталуы тиіс.
8. Ұңғыманың дайындық актісін толтырады және қол қояды;
9. Бұрғылау жұмыстарында геофизикалық жұмыстарды жүргізу кезінде ҰГЗ бойынша жұмыс басшысының рұқсатынсыз: бұрғылау жабдығына жөндеу жүргізуге; бұрғылау жүкшығырын және әртүрлі күш агрегаттарын қосуға; бұрғылау жабдығын еденге ауыстыруға және жылжытуға; 400 м радиуста электрмо-тоғымен дәнекерлеу жұмыстарын жүргізуге тыйым салынады;
10. Бұрғылау бригадасының вахтасы қосалқы жұмыстарды орындауға тартылуы мүмкін (Геофизикалық зерттеулерді орындау барысында вахта ұңғымада болуы тиіс).

**Компанияның ҰГЗ жауапкершілігі:**

1. ҰГЗ бойынша жұмыс жоспарларын жасайды, оларды Тапсырыс берушімен және Бұрғылау Мердігерімен келіседі;
2. Ұңғыма оқпанының, сағалық жабдықтың жай-күйін, бұрғылау дайындығын, электрмо-тоғымен жабдықтауды тексереді, ұңғыманы қабылдайды;
3. Геофизикалық техниканы орнатады, мыналарды тексереді: кабель төсегіштің тежегіш жүйесінің, көтергіштің қорғаныш қоршауларының жарамдылығын, жүкшығырды автомобиль рамасына бекітуді, геофизикалық жабдықтың жерге тұйықтау құрылғыларының жай-күйін, ұңғыма аспабы мен жүктерді кабельге бекітудің сенімділігін;
4. Жұмыс аймағының айналасына ескерту белгілері мен қоршау таспасын қояды;
5. Ұңғымаларға сапалы геофизикалық зерттеулер жүргізеді.